15 वर्षों से नहीं गिराया गया जर्जर भवन बना खतरा
जुब्बलखंड के चेबड़ी प्राइमेरी स्कूल का पुराना भवन पिछले 15 वर्षों से जर्जर हालत में है। हालांकि, अब नए भवन में कक्षाएं लग रही है, लेेकिन यह भवन कभी भी गिर सकता है और साथ लगते मकानों को इससे खतरा बना हुआ है। इसके अलावा इस भवन को हटाने से यहां खेल का मैदान भी बनाया जा सकता है।
मंगलवार को स्कूल प्रबंधन समिति अध्यक्ष सुनीता पांचटा और सदस्य रंजीत शर्मा, नरवीर सिंह ने एसडीएम रोहडू से मुलाकात कर यह मामला उठाया। उनका कहना है कि इस स्कूल की छत उखड़ गई है और यह कभी भी गिर सकता है। पिछले काफी समय से वह स्कूल भवन को उखाड़ने की मांग कर रहे है, लेकिन इस पर कोई कार्रवाई नहीं हो रही है। उनका कहना है कि कई बार बच्चे भी यहां खेलते हुए चले जाते है। ऐसे में दुघर्टना का खतरा बना हुआ है। एसडीएम रोहडू ने तीन दिन के भीतर कार्यवाही करने का आश्वासन दिया है।
पुरानेभवन को हटाकर बन सकता है खेल मैदान
चेबड़ीस्कूल के मुख्याध्यापक प्रीतम शर्मा का कहना है कि यदि इस भवन को हटा दिया जाता है, तो इसके स्थान पर खेल मैदान बनाया जा सकता है। अभी बच्चे यहां पर सड़कों में खेलते हैं। ऐसे में यदि खेल मैदान बन जाता है तो बच्चों के लिए यहां पर सुविधाएं मिल सकती है। गौर रहे कि जुब्बल खंड का यह प्राइमेरी स्कूल आसपास क्षेत्रों से आने वाले बच्चों के लिए मुख्य केंद्र है।
जुब्बल खंड के चेबड़ी स्कूल का जर्जर भवन।
hin_Deva hin_Deva hin_Deva hin_Deva hin_Deva hin_Deva